Downloaded @ subs4series.com ﻿1
Κάμπελ, βλέπεις κάτι;
Αρνητικό.
Τα μάτια σου στο νερό μέχρι να στείλουμε βάρκες.
Τίποτα.
Είναι σίγουρος ότι άκουσε παφλασμό.
Χωρίς πτώμα, δεν μπορούμε να τον κρατήσουμε.
Θα τον κρατήσουμε όσο ψάχνουμε στο αμάξι.
Ίσως βρούμε κάτι εκεί.
Αν μας αφήσει.
Δεν είναι στο όνομά του η άδεια κυκλοφορίας.
-Πού το πας; -Είναι του θείου μου.
Γιατί το πήρες;
Για δουλειά.
Στις τρεις τα ξημερώματα;
Ασχολούμαι με τη μουσική.
-Η νύχτα είναι η καλύτερη στιγμή. -Για τι ακριβώς;
Να ψάξουμε το όχημα, κε Γουίλιαμς;
Εννοείται. Ελεύθερα.
Καταχώρησε ό,τι βρω στο αμάξι.
Άρα, είχατε βγει για δουλειά τόσο αργά;
Πήγα να πάρω μια επιταγή. Φωτογράφος είμαι.
Δεν ασχολείστε με τη μουσική;
Είμαι πολυπράγμων.
Πού πάτε, κε Ντα Βίντσι;
Στο διαμέρισμα μιας γυναίκας.
-Της κοπέλας σας; -Δεν έχω κοπέλα.
Ποια είναι λοιπόν;
Σέριλ Τζόνσον τη λένε. Μου έδωσε τον αριθμό της.
Μου είπε ότι τραγουδάει καλά.
Τζέικομπς!
Πήγαινε να ελέγξεις τον αριθμό.
Τελειώνει σε τέσσερα.
Ο πατέρας μου λέει ότι το κάνω σαν εννιά.
Εντάξει.
-Πάρε και τα δύο. -Έγινε.
Αφού δεν έχεις κοπέλα, τι είναι αυτά;
Της μητέρας μου. Δεν τα θέλει. Είναι για πέταμα.
Αυτό κάνατε στη γέφυρα; Πετούσατε σκουπίδια;
Τίποτα δεν έκανα. Τη διέσχιζα.
Ακούσαμε παφλασμό όταν τη διασχίσατε. Πετάξατε κάτι;
-Παιδί για παράδειγμα; -Ναι...
παιδί για παράδειγμα.
Όχι.
Έχετε σκύλο, κε Γουίλιαμς;
Όχι, δεν έχω.
Δείτε τις τρίχες στο πίσω κάθισμα και στα πατάκια.
Το σχοινί τι το θέλετε;
Με κόμπους στις άκρες;
Και τα γάντια;
Όπως είπα, δεν είναι δικό μου το αμάξι.
Να τα πούμε κάπου πιο άνετα μέχρι να τελειώσουν;
Καταχωρήστε όλα τα στοιχεία.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Τι το ιδιαίτερο έχει η Σέριλ Τζόνσον και πρέπει να την ακούσετε στις 3:00 π.μ.;
Δεν ξέρω ακόμα.
Έχουμε ραντεβού το πρωί, μα είπα να κάνουμε μια πρόβα,
για να ξέρω πώς θα προχωρήσω.
Πού μένει;
Στη Σμύρνη.
Στην οδό Τσερτς.
Το FBI κρύβεται στις γέφυρες της Ατλάντα;
Αν δεν σας πειράζει, εμείς κάνουμε τις ερωτήσεις.
Κατάλαβα. Είναι απόρρητο.
ΑΤ-64.
ΑΤ-64, σε ακούμε.
Ο αριθμός με το τέσσερα δεν υπάρχει. Με το εννιά δεν απαντάει.
-Ελήφθη. -Αυτόν τον αριθμό μού έδωσε.
Ξέρετε πού ακριβώς μένει στην οδό Τσερτς;
Γι' αυτό ζητάω τηλέφωνο.
Θα μιλήσω με τον επικεφαλής πράκτορα.
Να τον ενημερώσω πώς τα πάμε.
Επιστρέφω.
Γιατί λέτε να έχει ο θείος σας σχοινί;
Δεν ξέρω. Έχει διάφορα εκεί πίσω. Δεν τα ακουμπάω.
Πώς ξέρατε γιατί σας σταματήσαμε;
Είστε το FBI στην Ατλάντα.
Για ποιον άλλο λόγο να με σταματήσετε; Το λένε στα νέα.
Παρακολουθείτε την ιστορία;
-Απλώς λέω πώς έχουν τα πράγματα. -Γουέιν...
Πειράζει να σε λέω Γουέιν;
Έτσι με λένε.
Ήξερες κάποιο από τα θύματα; Τις οικογένειες τους;
Νομίζεις ότι γνωριζόμαστε όλοι;
Δεν με ρώτησες αν ξέρω αυτόν εδώ.
Με ενδιαφέρουν συγκεκριμένα τα θύματα.
Όχι. Εννοείται πως δεν ήξερα κανένα.
Το λες σαν να είναι αδύνατο.
Δεν είμαι σαν εκείνα.
Τι σημαίνει αυτό;
Παιδιά του δρόμου, που ξεσαλώνουν στα άγρια μεσάνυχτα.
Τώρα δεν είναι άγρια μεσάνυχτα;
Υπάρχει διαφορά στο να είσαι εκεί που πρέπει και εκεί που δεν πρέπει.
Σε ποια μέρη δεν πρέπει να είναι;
Στα πάρκινγκ εμπορικών, ας πούμε;
Αν κάνουν κάτι ύποπτο, ναι.
Κύριοι...
να σας πω λίγο.
Μείνε εδώ.
Τι είπε;
Η πρώτη, δεύτερη και τρίτη ερώτησή του ήταν
"Έχετε πτώμα";
-Μπιλ. -Λέει πως πρέπει να τον αφήσουμε.
Δεν γίνεται.
Το σχοινί έχει κόμπους. Έχει και γάντια.
Δεν έχουμε αποδείξεις ότι στραγγάλισαν τα θύματα με σχοινί.
Τα στραγγάλισαν όμως.
Η εντολή ήταν ξεκάθαρη.
Αν το σχοινί δεν χρησιμοποιήθηκε ως φονικό όργανο,
πρέπει να τον αφήσουμε.
Έλεος! Μαύρος, γύρω στα 20, τρίχες σκύλου, δεν στέκει το άλλοθί του...
Άλλοθι για τι;
Κύριε Γουίλιαμς.
Ευχαριστώ. Μπορείτε να φύγετε.
Κύριοι, καλή σας νύχτα.
Τον πιστεύεις; Πρόβα στις 3:00 π.μ. για πρωινή συνάντηση;
Ούτε μια λέξη.
Δεν έχει σημασία τι πιστεύουμε, αλλά τι αποδεικνύεται.
Για να δω το σχοινί. Πού είναι;
Είπατε απλώς να σημειώνω.
Με δουλεύεις.
-Δεν του είπες να τα κρατήσει; -Δεν πίστευα ότι χρειαζόταν.
Πού πας;
Σπίτι. Για το τριήμερο της Ημέρας Μνήμης.
Πρέπει να ψάξουμε το ποτάμι για το πτώμα.
Έχεις απόλυτο δίκιο.
Ενημέρωσέ με για ό,τι βρεις.
Αν δεν έβαλε βάρος, πράγμα που δεν συνηθίζει, έπρεπε να επιπλέει.
Δεν πήγαινε να συναντήσει κάποιον.
Θα βρεθεί το πτώμα.
Μόνο ένας άκουσε τον παφλασμό.
Οι άλλοι τρεις θα κοιμόντουσαν.
Ο Γουίλιαμς ταιριάζει με το προφίλ.
Αν ακούγαμε τον ίδιο παφλασμό, βλέπαμε το ίδιο αμάξι
κι έβγαινε από μέσα λευκός;
-Δεν είναι λευκός, άρα... -Αν έχουν όλα το ίδιο βάρος,
πόσα κριτήρια πρέπει να πληροί για να ταιριάζει το προφίλ;
Τέσσερα κριτήρια, πέντε;
Και το έκτο που δεν πληρούσε;
-Δεν θες να τον κυνηγήσουμε; -Θέλω.
Κυρίως επειδή απάντησαν στο δεύτερο νούμερο.
Δεν έμενε ποτέ εκεί κάποια Σέριλ Τζόνσον.
-Επειδή δεν υπάρχει. -Γιατί το είπε όμως;
Ήξερε ότι θα το ανακαλύπταμε.
Πάμε να του το πούμε λοιπόν.
Ετοίμασες πρωινό;
Όχι. Έχει δημητριακά, αν θες.
Δεν πειράζει.
Ωραία μέρα.
Ο Μπράιαν δεν παίζει έξω;
Παίζει στο δωμάτιό του τώρα.
Ήθελα να τον πάω να παίξει με άλλα παιδιά το Σαββατοκύριακο της αργίας.
Όλοι δήθεν θα λείπουν.
-Ίσως όντως να λείπουν. -Μπιλ, τον έχουν απομονώσει.
Το έχεις δει. Το βλέπω κάθε μέρα.
Είναι λάθος που τον κρατάμε εδώ.
Δεν θα μετακομίσουμε εξαιτίας κάποιων παιδιών.
Δεν είναι μόνο τα παιδιά.
Είναι κι οι γονείς.
-Μιλάνε πίσω από την πλάτη του. -Τη δική του ή τη δική σου;
Πόσες φορές έχουμε μετακομίσει εξαιτίας της δουλειάς σου;
-Πολλές. -Και πόσες μετακομίσαμε επειδή το ζήτησα;
Σ' το ζητάω, γιατί πιστεύω ότι μόνο έτσι θα το ξεπεράσουμε.
Αγάπη μου, ήρθα για λίγες μόνο μέρες.
Πρέπει να ξεκουραστώ.
Μα φυσικά!
Δεν λέω όχι.
Θα το σκεφτώ, σ' το υπόσχομαι.
Πιστεύω ότι το καλύτερο για τον Μπράιαν είναι το οικείο περιβάλλον,
η σταθερότητα.
Πήγαινε να ξεκουραστείς.
Θα πάμε στη Χριστιανική Αδελφότητα Νέων μετά.
Να ο πολυπράγμων άνθρωπος.
Να περάσουμε, Γουέιν;
Η μαμά μου θα γυρίσει σύντομα, δεν θα ήθελα να αργήσουμε.
Θέλαμε να σου δώσουμε την ευκαιρία να διευκρινίσεις όσα είπες χθες.
Πρέπει να αγχώθηκες που σε σταμάτησε το FBI.
Όλα καλά. Τη δουλειά σας κάνετε.
Τελικά απάντησαν σε ένα από τα δύο νούμερα που μας έδωσες.
Ανήκει σε εταιρεία καλλυντικών.
-Καμία Σέριλ Τζόνσον δεν δούλευε εκεί. -Αυτόν τον αριθμό μού έδωσε.
Σίγουρα την έλεγαν έτσι;
Απ' όσο θυμάμαι.
Μου κάνουν και φάρσες όμως.
Οπότε, είναι πιθανό να μην υπάρχει.
Ήσουν αρκετά σίγουρος για να πας στη Σμύρνη στις 3:00 π.μ.
χωρίς να έχεις τη διεύθυνσή της.
Πρέπει να ερευνώ κάθε στοιχείο.
-Το καταλαβαίνετε. -Οπότε...
πες μας για τη μέρα σου χθες.
Δεν έχω να πω πολλά.
Ξύπνησα αργά, έφαγα μεσημεριανό,
-έπαιξα μπάσκετ στο αθλητικό κέντρο. -Σε ποιο;
Στο Μπεν Χιλ.
Μετά, γύρισα σπίτι.
Τότε μου είπε η μητέρα μου ότι πήρε μια κοπέλα.
-Η μητέρα σου το σήκωσε; -Ναι. Κράτησε μήνυμα.
Είπες ότι κάνεις το εννιά σαν τέσσερα
και θεωρήσαμε ότι εσύ απάντησες.
Όχι.
Πρέπει να αντέγραψα το σημείωμα της μητέρας μου.
Τι ώρα έγινε αυτό;
Δεν ξέρω.
Στις 4:00;
Και μετά;
Έφαγα βραδινό με τους γονείς μου,
και πήγα στη Hotlanta Records για να πάρω μια επιταγή.
Μετά, πήγα στο Sans Souci για να ακούσω μουσική.
-Ποιο; -Το κοκτέιλ μπαρ.
Γουέστ Πίτστρι 760.
Δεν έκατσα πολύ. Μετά, έψαχνα εκείνο το μέρος στη Σμύρνη.
Και τότε με σταματήσατε.
-Το σπίτι είναι των γονιών σου; -Ναι.
-Και μένεις μαζί τους; -Μάλιστα.
Σίγουρα ένας νέος...
όμορφος όπως εσύ, θα ήθελε να μένει μόνος, έτσι;
Ρίχνω όλα τα χρήματα στη δουλειά μου.
Η οποία είναι; Δεν μας είπες τι κάνεις με τη μουσική.
ΜΠΟΡΕΙΣ; ΤΡΑΓΟΥΔΑΣ Ή ΠΑΙΖΕΙΣ ΚΑΠΟΙΟ ΟΡΓΑΝΟ;
ΕΙΣΑΙ ΜΕΤΑΞΥ 11 ΚΑΙ 21 (ΑΝΤΡΑΣ Ή ΓΥΝΑΙΚΑ);
-Να το κρατήσουμε; -Βεβαίως.
Βρίσκονται σε όλη την πόλη.
Άρα, ψάχνεις παιδιά;
Ψάχνω ταλέντα.
Όταν τα βρεις, τι κάνεις;
Συνήθως, τα βάζω να ηχογραφήσουν δοκιμαστικά.
-Εσύ τι κερδίζεις; -Αν είναι καλοί, τα μανατζάρω.
Αν δεν είναι, τι τα κάνεις;
-Τίποτα απολύτως. -Πού βρίσκεις τα ταλέντα;
Παντού. Σε εστιατόρια, στα ηλεκτρονικά.
Σε πάρκινγκ εμπορικών; Πισίνες;
Ποτέ δεν ξέρεις.
Γιατί να πλουτίζουν πάντα λευκοί από το ταλέντο των αδερφών μου;
Βγάζεις πολλά χρήματα;
Αν έβγαζα, λες να ήμουν εδώ;
Άρα, προς το παρόν είναι μια φαντασίωση;
Είναι κάτι που θέλει δουλειά.
Γιατί μόνο παιδιά; Τόσο συγκεκριμένες ηλικίες;
Ξέρεις τους Jackson Five;
Εκεί είναι τα λεφτά.
Θα μας δώσεις τα ονόματα κάποιων πελατών;
Θέλουμε να τους μιλήσουμε.
Δεν έχω αυτήν την περίοδο.
Γι' αυτό ήμουν έξω χθες βράδυ, έψαχνα.
Έψαχνες ταλέντα.
-Τι βρήκες; -Τίποτα.
Σου αρέσουν τα παιδιά;
Τι εννοείς;
Σου αρέσει η συντροφιά τους;
Δεν έχω αγγίξει ποτέ παιδί,
-αν αυτό με ρωτάς. -Φυσικά. Σου αρέσουν όμως;
Στενοχωρήθηκες για τα παιδιά που εξαφανίστηκαν;
Ναι. Με κάποια δεν είχαμε και μεγάλη διαφορά ηλικίας.
Γιατί ήρθατε και ρωτάτε εμένα;
Εκεί έξω πεθαίνουν μαύρα παιδιά.
Θα έπρεπε να παρενοχλείτε την KKK.
Βασικά...
τέτοιου είδους δολοφόνοι σπάνια ξεπερνούν τα φυλετικά όρια.
Τι είδους δολοφόνοι;
Κατά συρροή.
Οργανωμένοι.
Με ψυχαναγκασμό.
Με ψυχαναγκασμό;
Για ποιο πράγμα;
Χωρίς να του μιλήσω, δεν μπορώ να είμαι σίγουρος, αλλά...
πιστεύω ότι ικανοποιείται σεξουαλικά
με το να πνίγει και να υποτάσσει το θύμα του.
Είπες χθες ότι δεν έχεις κοπέλα.
Σωστά, Γουέιν;
Ναι, σωστά.
Θα τον πιάσετε;
Ναι.
Λοιπόν...
Σας εύχομαι καλή τύχη.
Ευχαριστούμε...
ευγενικό εκ μέρους σου.
Μπορώ να πάω στην τουαλέτα;
Στο βάθος αριστερά.
Αριστερά είπα.
Είπες πως δεν έχεις σκύλο.
Δεν έχω. Η Σίμπα είναι του πατέρα μου.
Ο Γουέιν είπε ότι ήρθε για μια επιταγή.
Τι ώρα ήρθε περίπου;
Εννιά, εννιάμισι.
Έχετε το τιμολόγιο;
Εννοείται.
Ο Γουέιν λέει ότι είναι στον χώρο της μουσικής.
Νοικιάζει το στούντιό μου.
Κάνει τις οντισιόν εδώ.
-Ορίστε. -Ευχαριστώ.
Έμπλεξε...
σε κάτι που δεν έπρεπε;
Απλώς ελέγχουμε κάποια στοιχεία.
Ο Γουέιν φέρνει ταλέντα εδώ;
Πάντα έρχεται με κάποιον που ανακάλυψε στο εμπορικό,
το επόμενο αστέρι.
Έχετε κάποια από τα δοκιμαστικά;
Όχι. Ο Γουέιν δεν κάνει δοκιμαστικά.
-Την περισσότερη ώρα μιλάνε. -Μιλάνε;
Βασικά, τον έχω δει να αράζει με κάποια παιδιά
και να γελάνε για κάμποση ώρα.
Δεν μου πέφτει λόγος τι κάνει. Αυτός πληρώνει.
-Πόσο τον χρεώνεις; -Πενήντα την ώρα.
Του κάνω έκπτωση. Είναι καλό παιδί.
-Κι έχει τα χρήματα ο Γουέιν; -Ο μπαμπάς του.
Νιώθω άσχημα για τον Χόμερ. Δεν είναι μεγιστάνας.
Έχεις τα ονόματα των ταλέντων;
Πόσων ετών είναι συνήθως;
Δεκατεσσάρων, δεκαπέντε. Ψάχνει τον Μάικλ Τζάκσον.
Είπες ότι ο Γουέιν είναι καλό παιδί.
Ναι. Είναι ευγενικός, πληρώνει.
Καθαρίζει πριν φύγει.
Είναι...
-διαφορετικός. -Διαφορετικός;
Πώς δηλαδή;
Δεν ξέρω. Απλώς...
Δεν θέλω να τον μπλέξω.
Δεν υπάρχει περίπτωση.
Συνέχεια περιαυτολογεί.
Όπως οι περισσότεροι που έρχονται εδώ.
Προσποιείσαι μέχρι να τα καταφέρεις.
Είναι οξύθυμος;
Ο Γουέιν; Όχι. Δεν θυμώνει.
Δεν είδες ποτέ κάποιο σημάδι θυμού ή βίας;
Όχι, ο Γουέιν είναι βλάκας.
Έτσι είναι ο Γουέιν.
Ήρθε μια μέρα, και η βοηθός μου είπε ότι είχε γρατσουνιές παντού στα χέρια.
Χάλια.
Όταν τον ρώτησε πώς έγινε, είπε ότι έπεσε σε έναν θάμνο.
Εγώ είμαι σίγουρος ότι τον έδειραν.
-Δεν ξέρει από καυγάδες. -Πότε έγινε αυτό;
Δεν ξέρω. Μερικές εβδομάδες πριν.
Ρωτήστε τη Σαρλίν. Θα έρθει αργότερα.
Επιστρέφω στη δουλειά, εντάξει;
-Ευχαριστούμε για τον χρόνο σου. -Ναι.
ΠΥΡΟΣΒΕΣΤΙΚΗ ΑΤΛΑΝΤΑ
ΚΟΜΗΤΕΙΑ ΦΟΥΛΤΟΝ, ΤΖΟΡΤΖΙΑ
Πόσο μακριά είμαστε;
Οχτακόσια μέτρα από τη γέφυρα του Γουέιν.
Εδώ βρέθηκε κι ο Τζίμι Πέιν έναν μήνα πριν.
Κοίταξα τα θύματα την περίοδο που ο Γουέιν γρατσουνίστηκε στα χέρια.
-Ο Τέρι Πιου. -Στην οδό Σίγκμαν.
Έλεγαν ότι ήταν σκληρό παιδί. Μαχητής.
Είχε πληγές στο σώμα του.
Όπως μετά από πάλη.
Επίσης βρήκα αυτό.
Περιγραφές αυτού με τον οποίο μιλούσε ο Λούμπι Τζίτερ πριν εξαφανιστεί.
Το θες μαλακό σαν την παλάμη σου.
Το νιώθεις;
Τώρα πίεσε το μπιφτέκι.
Είναι το ίδιο μαλακό;
Νομίζω πως είναι.
Έτοιμος;
Τέλεια. Θες να δοκιμάσεις;
Δεν πειράζει.
-Δεν έμεινε πολύ κάτω. -Για σένα είναι.
Ο Χόλντεν είναι.
Ελπίζω να είναι σοβαρό.
Βρήκαμε το πτώμα.
-Στη γέφυρα; -Στη φορά του ρεύματος.
-Μακριά; -Αρκετά κοντά.
Αύριο θα πάμε στον Εισαγγελέα για το ένταλμα του Γουίλιαμς.
-Θέλει να δει όσους πράκτορες ήταν εκεί. -Έχουμε αρκετά;
Η Σέριλ Τζόνσον ήταν ψέμα, ψευδές απαλλακτικό στοιχείο.
Άκου κι αυτό. Πάντα αναρωτιόμασταν πώς έμπαιναν στο αμάξι του.
Φυλλάδια.
Φυλλάδια;
Τους δίνει φυλλάδια κι υπόσχεται δισκογραφικό συμβόλαιο,
αν πάνε μαζί του για δοκιμαστικό.
Έτσι το κάνει.
Μπιλ...
αυτός είναι.
Έρχομαι.
Μάλλον τον βρήκαμε.
Εσύ πες του το.
Δεν το κάνω εγώ.
Ήταν νεκρός δύο με τρεις μέρες, οπότε ο Γουίλιαμς δεν αποκλείεται ως ύποπτος.
Αιτία θανάτου, ασφυξία που προήλθε μάλλον από πνιγμό.
Βρήκαμε ίνες από χαλί στο πτώμα, όπως και στα υπόλοιπα θύματα.
Οι ίνες είναι πράσινες κι έχουν ασυνήθιστο σχήμα.
-Ο Γουίλιαμς είχε πράσινο χαλί. -Δεν ξέρεις αν ήταν αυτό.
Όχι. Υπήρχαν τρίχες σκύλου στο θύμα.
Βρήκα τρίχες σκύλου στο όχημα του ύποπτου. Η οικογένειά του έχει σκύλο.
Κι εγώ έχω σκύλο.
Επίσης, υπήρχε σχοινί με κόμπους γύρω στα 60 εκατοστά.
Αυτό είναι στοιχείο.
Ταιριάζει με τραύματα θύματος;
Έμεινε στο όχημα, και από τότε...
-Δεν ξέρουμε τι το έκανε. -Άρα...
δεν κατασχέσαμε υλικά αποδεικτικά στοιχεία.
Παρόλο που σας άφησε να ψάξετε.
Μάλιστα. Τότε δεν είχαμε βρει το πτώμα
και δεν πιστεύαμε ότι είχε γίνει έγκλημα.
-Τώρα έχετε πτώμα. -Μάλιστα.
Μα δεν έχετε αποδείξεις για να συνδέσετε τον ύποπτο και το όχημα.
Είναι κι ο παφλασμός που άκουσε ο νεοσύλλεκτος που σχεδόν κοιμόταν
και δεν μπορείτε να τον συνδέσετε με το πτώμα.
-Ποιο είναι το θύμα; -Ο Ναθάνιελ Κέιτερ.
Είκοσι επτά ετών, 68 κιλά, 1,85 ύψος.
Καταπάτηση περιουσίας, απόπειρα διάρρηξης.
Θέλετε εντάλματα για δολοφόνο παιδιών με βάση τον θάνατο ενήλικα;
Ο Κέιτερ ήταν αλκοολικός κι απατεώνας. Θα ήταν εύκολη λεία.
Εκτός του ότι διέσχιζε τη γέφυρα
τη στιγμή που το θύμα ήταν στο ποτάμι,
δεν έχετε υλικές αποδείξεις
που να συνδέουν τον νεκρό με τον ύποπτο.
Δεν μπορώ να εκδώσω ένταλμα.
Ο Γουίλιαμς ταιριάζει με το προφίλ του δράστη που ψάχνουμε.
Έχει μητρώο.
Τον είχαν πιάσει να παριστάνει τον αστυνομικό,
-είχε ασύρματο στο αμάξι. -Πταίσμα.
Δεν εκδίδουμε εντάλματα βάσει "τύπου" ανθρώπου.
Με τα τελευταία εντάλματα
συλλάβατε κάποιον που απλώς αυτοϊκανοποιήθηκε στο δάσος.
Πανωλεθρία για τις δημόσιες σχέσεις.
-Ήταν λάθος που τον συλλάβαμε. -Ναι, ήταν.
Δεν ζητάμε ακόμα άδεια για σωματική έρευνα και για έρευνα του σπιτιού του.
Ζητάμε άδεια 24ης παρακολούθησης του ίδιου και του τηλεφώνου του.
Την τελευταία φορά που το FBI παρακολούθησε μαύρο στην Τζόρτζια
υπήρξαν αντιδράσεις.
Με όλο τον σεβασμό, ο Γουίλιαμς δεν είναι ο δρ Κινγκ.
Αν μας δώσετε άδεια παρακολούθησης, θα βρούμε στοιχεία
-και θα σας δικαιώσουμε. -Θα το σκεφτώ...
τον χρόνο που απέμεινε το Σαββατοκύριακο.
Σήμερα στο δημαρχείο, ακτιβιστές συναντήθηκαν με πολεοδόμους...
Μη γράφεις για το σχοινί. Αν δώσει έγκριση,
θα το απορρίψει ο δικαστής.
Εντάξει.
Δεν είσαι πολύ αισιόδοξος.
-Πιθανότητες να δώσει ο Σλέιτον ένταλμα; -Πενήντα-πενήντα.
-Ίσως ναι, ίσως όχι. -Τριάντα-εβδομήντα.
Ο ύποπτος ήταν κοντά στο πτώμα.
Απλώς "κοντά". Έχει δίκιο.
-Δεν τον έχουμε συνδέσει με το πτώμα. -Πλησιάζουν εκλογές.
-Μετράει η κοινή γνώμη και οι αποδείξεις. -Το δυναμώνεις;
...τις αρχές για να σταματήσουν οι δολοφονίες των παιδιών στην Ατλάντα.
Υπάρχει η νοοτροπία στην Αμερική, την οποία ενισχύουν οι ηγέτες μας,
ότι μπορείς να κάνεις ό,τι θες στους μαύρους.
Σε όλη τη χώρα
τα παιδιά μας δολοφονούνται, και αφανίζεται το μέλλον μας.
Γι' αυτό ήρθαμε στην πρωτεύουσα του έθνους,
για να πούμε "Όχι".
Πράκτορας Φορντ.
Να μην καθορίζεται η αξία της ζωής ενός παιδιού από το χρώμα του δέρματος.
Σας ευχαριστώ.
Ο Σλέιτον ήταν. "Λόγω της κρίσης στην Ατλάντα, έγινε μια εξαίρεση".
...ενώ συνεχίζουν να θάβουν τους γιους και τις κόρες...
Γαμώτο.
Κάποιος ξύπνησε.
Το έχασα.
Τι;
Μου έπεσε το ρημάδι.
Μισό λεπτό.
Το βρήκα.
Κάνε γρήγορα.
Βλέπω κίνηση.
Χρειάζομαι χρόνο.
Χέσ' το. Βγες τώρα!
Φύγε!
-Ποιος ξυπνάει τέτοια ώρα; -Τα κατάφερες;
Θα τον εντοπίζουμε...
απλώς δεν θα τον ακούμε.
Εδώ λέει ότι ο Γουέιν δούλευε για την Υπηρεσία Δημόσιας Ασφάλειας.
Έβγαζε φωτογραφίες σε έρευνες εμπρησμού.
Θα έχει ακόμα το δημοσιογραφικό πάσο.
Να δούμε αν φωτογράφισε τους δικούς μας τόπους εγκλημάτων.
Εντάξει, ξεκίνησε. Τον ακολουθούμε.
Το πακέτο κινείται δυτικά στην Γκλεν. Τον βλέπουμε.
Μείνετε λίγο πιο πίσω.
Ελήφθη, Μοντέλο Τ.
Τόμκατ, να είστε ακριβώς από πίσω μου. Αετέ, κινούμαστε δυτικά.
Ελήφθη. Κάνουμε κύκλο.
Μην πετάς πολύ χαμηλά.
Έξι αυτοκίνητα κι ένα αεροπλάνο. Υπερβολή.
Πιο πολύ ανησυχώ μη μας προσέξουν παρά μη χάσουμε τον Γουέιν.
Καλά είμαστε.
Δεν θα μοίραζε φυλλάδια, αν ήξερε ότι τον ακολουθούμε.
Δεν είμαι σίγουρος. Είναι...
αλαζόνας.
-Κάποια πράγματα δεν στέκουν. -Όπως;
Το οικογενειακό υπόβαθρο.
Ο πατέρας δεν ήταν απών.
Η μητέρα του δεν ήταν κυριαρχική ή βίαιη.
Έχω γνωρίσει Ιρλανδό που έπινε μόνο γάλα.
Έκανε αριστερά στην...
οδό Άιρα και κατευθύνεται νότια.
Ελήφθη.
Και ξανά αριστερά, κατευθύνεται ανατολικά στην Γκόρντον.
Πρέπει να βρίσκουμε μοτίβα, όχι ανωμαλίες.
Έστριψαν πάρα πολλά αμάξια μαζί.
Έχουμε οπτική επαφή με το πακέτο.
Μην πλησιάζετε.
Έλεος! Σαν την Παρέλαση του Macy's.
-Μην περάσετε με κόκκινο. Τον έχουμε. -Να πάρει.
Μην ανησυχείς.
Λες να το έκανε σκόπιμα;
Ναι, ήμασταν τρία αμάξια πίσω, αλλά...
Δεν μπορώ να στρίψω εδώ.
Θα μας καταλάβει.
Το πακέτο κατευθύνεται νότια στη Γουίντσορ.
Τώρα κατευθύνεται ανατολικά.
Θα κινηθούμε παράλληλα.
Αετέ, έχετε οπτική επαφή;
Μοντέλο Τ, κατευθύνσου νότια,
-είναι στην Πράιορ και Μπας. -Ελήφθη.
Τι είναι το Μοντέλο Τ;
Είναι μοντέλο της Φορντ.
Να σε λέω Τιν Λίζι;
Σταμάτησε στη νοτιοανατολική γωνία της Φόρμγουολτ και Μπας.
Μην πλησιάζετε το τετράγωνο.
Θα σας πούμε, όταν ξεκινήσει.
-Τι κίνητρο νομίζουμε ότι έχει; -Θεωρώ σεξουαλικό.
Κι ας μην υπάρχει ιστορικό βίας και αποδείξεις για σεξουαλική κακοποίηση;
Ναι.
Τα θύματα του ΔΒΣ δεν είχαν κακοποιηθεί σεξουαλικά.
Δεν υπήρχε διείσδυση, αλλά ξέρουμε ότι τη βρίσκει.
-Ίσως κι ο Γουέιν είναι έτσι. -Μήπως το κίνητρο είναι η ντροπή;
Ντροπή; Γιατί το λες αυτό;
Στραγγαλίζει τα θύματα από πίσω,
για να μην τον βλέπουν,
να μην τον κρίνουν.
Οι γονείς φαίνονται στοργικοί,
μα και συντηρητικοί.
Μάλλον δεν θα αποδέχονταν τον γιο τους, αν ήταν γκέι.
Μήπως μισεί τόσο τον εαυτό του, και αυτό που είναι,
που ξεσπάει στα παιδιά;
Ίσως σε παιδιά που θεωρεί απατεώνες.
Δεν πιστεύω ότι μισεί τον εαυτό του.
Είναι ναρκισσιστής κι αισθάνεται πιο έξυπνος
από όλους τους υπόλοιπους.
Ξέρεις τι εννoώ.
Φεύγει τώρα.
Το πακέτο κινείται ανατολικά στην Μπας, θα περάσει από μπροστά μας.
-Τι κάνει; -Τι στον διάολο;
Σκέφτηκα ότι θα πεινούσατε.
Σκορπιέ, τους έδωσε κάτι. Δεν ξέρω τι.
Μάλλον μας κατάλαβε.
Στοίχημα ότι πήρε την προσφορά με τα 2,99 δολάρια.
Δύο κομμάτια κοτόπουλο και πατάτες.
Ναι, μπήκε πάλι στο αμάξι του.
Ξεκίνησε.
Θα τον δεις σε 30 δευτερόλεπτα.
Ελήφθη.
Ποιος φωτογράφισε τον τόπο του εγκλήματος στη Σίγκμαν;
Ο Γουέιν Γουίλιαμς;
Αφού μας κατάλαβε, αυτό είναι χάσιμο χρόνου.
Θα του γίνουμε κολλιτσίδα.
Οι άνθρωποι κάνουν λάθη υπό πίεση.
Κι αν υπάρξει άλλο πτώμα, τον αποκλείουμε.
Ποιανού αμάξι είναι αυτό;
Δικό σου είναι;
-Όχι, αλλά μπορώ να το μετακινήσω. -Έχω αργήσει.
Εμποδίζετε όλη τη γειτονιά. Που να σε πάρει, Γουέιν!
-Πώς ξέρετε ότι είναι γι' αυτόν; -Πάντα είναι.
Όλο ανοησίες κάνει.
Η Επιτροπή Επικοινωνιών είχε έρθει να κλείσει τον σταθμό του.
Πηγαινοέρχεται ό,τι ώρα θέλει. Θα το μετακινήσεις;
-Ενοχλεί τους γείτονες; -Είναι κακομαθημένος.
Αυτό είναι το πρόβλημα. Δουλεύω.
Δεν του καίγεται καρφί, βέβαια.
Δεν μπορούσα να κοιμηθώ με τα σκουπίδια που έκαιγε.
-Είδατε τον Γουέιν να καίει σκουπίδια; -Στις πέντε το πρωί.
-Σίγουρα ήταν σκουπίδια; -Δεν ξέρω. Κάτι έκαιγε.
-Πότε; -Την Πέμπτη το πρωί.
Πέμπτη; Σίγουρα;
Δουλεύω βράδυ τις Τετάρτες. Να φύγω;
Δεν ξέρεις τι έκαιγε.
Αν θες ένταλμα, φέρε μου υλικές αποδείξεις.
Αν περιμένουμε κι άλλο, όλες θα γίνουν καπνός.
Θα ψάξουμε για ίνες και θα του μιλήσουμε. Τον γοητεύουν τα εγκλήματα.
Αν τον ανακρίνουμε, θα τα πει όλα. Αλλιώς, θα τον αφήσουμε διακριτικά.
Ούτε γάτα ούτε ζημιά.
Κατανοώ την πίεση που ασκεί ο δήμαρχος Τζάκσον
-κι οι ψηφοφόροι για να λήξει αυτό. -Αλήθεια;
Χρειαζόμαστε ίνες από το αμάξι και το σπίτι.
Ειδικά από το πράσινο χαλί στο σαλόνι.
Γαμώτο!
Θέλω τρίχες από τον σκύλο.
Βρήκες τίποτα;
Πίτερσον.
Δεν είναι μεγάλο, αλλά είναι πράσινο.
Έχουμε ίνες από το δωμάτιό του που ίσως ταιριάξουν.
Θα μας πουν από το εργαστήριο.
Ακόμα δεν τέλειωσαν με το αμάξι. Πώς είναι αυτός;
Ταράχτηκε που του τραβήξαμε τρίχες από το πουλί.
Μα παραμένει αλαζόνας.
Δεν θέλει δικηγόρο. Δέχτηκε να κάνει τεστ ανιχνευτή ψεύδους.
Ήρθε προετοιμασμένος.
ΞΕΓΕΛΑΣΤΕ ΤΟΝ ΑΝΙΧΝΕΥΤΗ ΨΕΥΔΟΥΣ
Βρες το "Αρπάξτε και Δολοφονήστε Νεαρά Αγόρια" και θα πάμε σπίτια μας.
Έτοιμος;
Επίτροπε Μπράουν.
-Πράκτορα. -Εισαγγελέα.
Πήρατε ό,τι θέλατε.
Τι άλλο μπορώ να κάνω για σας;
Θέλω να μιλήσουμε για την 21η Μαΐου.
Μας λες τι έκανες μέχρι να πας στη γέφυρα Πάρκγουεϊ;
Σας έχω πει ήδη δυο φορές.
Ας τα ξανακούσουμε.
Έπαιξα μπάσκετ και πήγα σπίτι.
Και μετά;
Έμαθα ότι μια κοπέλα τηλεφώνησε.
-Η Σέριλ Τζόνσον. -Ναι.
Μα, όπως είπα, δεν της μίλησα ποτέ, οπότε ίσως ήταν φάρσα.
Αφού πήρες το μήνυμα από τη μητέρα σου;
Έφαγα βραδινό. Δούλεψα λίγο.
Αυτά.
Είχες πει ότι πήγες στη Hotlanta Records.
Σωστά. Μετά έψαξα την κα Τζόνσον.
Και το Sans Souci;
Είπες ότι, μετά τη Hotlanta, πήγες στο Sans Souci.
Ναι, πήγα.
Το ελέγξαμε, κανείς δεν σε θυμάται.
Πήγες ή όχι;
Πήγα, μα δεν κάθισα πολύ.
Άρα μόλις είπες ψέματα;
Ή είπες ψέματα πριν;
Δεν λέω ψέματα. Όλοι ξεχνάμε.
Φρόντισε να μην ξεχνάς πράγματα, Γουέιν,
για το καλό σου.
Οπότε, φτάνουμε στη γέφυρα.
Τι έκανες αφού σε αφήσαμε;
Πήγα σπίτι.
Δεν πήγες να βρεις τη Σέριλ Τζόνσον;
Νόμιζα ότι γι' αυτό είχες βγει.
Μάλλον η ανάκριση θα με τρόμαξε.
Μήπως έψησες κάτι μόλις πήγες σπίτι;
-Γιατί να ψήσω; -Μάθαμε ότι έκαιγες πράγματα.
Δεν έκαψα τίποτα.
-Πήγα για ύπνο. -Δεν καθάρισες το αμάξι;
Την επόμενη μέρα που ήρθαμε, το αμάξι ήταν καθαρό.
Ούτε σχοινιά ούτε ρούχα.
-Μάλλον ο πατέρας μου... -Ξέρεις πού είναι το σχοινί;
Ο πατέρας σου έχει αλλάξει πολλά αμάξια.
Είναι αλήθεια ότι είχε μια Plymouth Fury του '78;
Είναι έγκλημα αυτό;
Ξέρεις πού αλλού οδηγούν Plymouth Fury του '78;
Στην Αστυνομία της Ατλάντα.
Και;
Και θα ήταν αρκετά πειστικό
για κάποιον που παριστάνει τον αστυνομικό για να παρασύρει ένα παιδί.
Δεν το έκανα ποτέ.
Έχεις παραστήσει τον αστυνομικό.
Έχω ασύρματο για τη δουλειά μου ως φωτογράφος,
για να πηγαίνω πριν τις εφημερίδες.
Έχει ενδιαφέρον...
ότι βρήκαν και αστυνομικό φάρο στο αμάξι σου.
Μου δίνει εύκολη πρόσβαση. Κάποιες φορές βιάζομαι.
Όμως αν ήθελες να εκφοβίσεις κάποιον ξένο ή ήθελες να κερδίσεις την εμπιστοσύνη του,
ο φάρος θα βοηθούσε.
Όχι.
Δεν κάνω τέτοια. Ξέρεις ποιος θα έκανε; Ένας αστυνομικός.
Τα παιδιά ακολουθούν αστυνομικούς. Τους ελέγξατε;
Μάρτυρας είδε τον Τζο Τζο Μπελ να μπαίνει σε λευκό στέισον βάγκον
το απόγευμα της 2ας Μαΐου.
Η περιγραφή του οδηγού ταιριάζει μ' αυτόν που είδαν να μιλάει στον Τζίτερ
τη μέρα που εξαφανίστηκε.
Σου φαίνεται γνωστός;
Μήπως ξέρεις...
τον Πάτρικ Ρότζερς;
Λάτρευε τη μουσική. Ήθελε να γίνει τραγουδιστής.
Του έδωσες φυλλάδιο, τον κάλεσες στο στούντιο;
Δεν ξέρω κανέναν Πάτρικ.
Τον φώναζαν "Πατ-Μαν". Έγραψε το "Κορίτσι που Τρέχει".
Ίσως τον θυμήθηκες τώρα.
Όχι.
Δεν ξέρω, γνωρίζω παιδιά κάθε μέρα.
Δεν σκότωσα κανέναν.
Έχεις μοιράσει ποτέ φυλλάδια στο εμπορικό κέντρο της Μόρλαντ Πλάζα;
Κάποιες φορές.
Εκεί κουβαλούσαν ψώνια ο Άαρον Τζάκσον κι ο Πάτρικ.
Το περίεργο είναι ότι ήξεραν παιδιά από άλλα πάρκινγκ.
Τον Λούμπι Τζίτερ, τον Τσαρλς Στίβενς.
Δούλευαν στο εμπορικό της Λέικγουντ Πλάζα.
Πήγες ποτέ εκεί;
Πήγα, όπως και χιλιάδες άλλοι.
Για "δουλειά" όμως, έτσι;
Έδινες τα φυλλάδια στα παιδιά για να τα κονομήσεις.
Η ουσία είναι ότι κανείς δεν είδε τον Γουέιν Γουίλιαμς να χτυπάει,
να στραγγαλίζει ή να βλάπτει κάποιον.
Γιατί δεν το έκανα.
Από πού ξέρεις τον Ναθάνιελ Κέιτερ;
Δεν ξέρω ποιος είναι αυτός.
Το πτώμα του ανασύρθηκε από το ποτάμι
λίγο πιο κάτω από εκεί που σε σταματήσαμε.
-Δεν σε ενοχλεί αυτό; -Γιατί; Δεν τον ήξερα.
Δεν συνάντησες ποτέ τον Ναθάνιελ Κέιτερ;
Ρωτάς αν τον σκότωσα;
Κοίταξέ με, είμαι 1,70.
Πώς να σκοτώσω ενήλικα,
να τον βγάλω από το αμάξι και να τον πετάξω από τη γέφυρα;
Η τοξικολογική αναφορά δείχνει ότι ο Κέιτερ ήταν μεθυσμένος.
Πιο εύκολα σκοτώνεις μεθυσμένο.
Το σώμα είχε σημάδια στραγγαλισμού, αλλά όχι ζημιά στους σπονδύλους.
Οπότε ή ο δολοφόνος δεν ήταν πολύ δυνατός
ή δεν το τέλειωσε.
Είναι δύσκολο να στραγγαλίσεις κάποιον.
Όταν έπνιγες τον Κέιτερ, πανικοβλήθηκες;
-Όχι. -Όχι, δεν πανικοβλήθηκες;
Όχι, δεν σκότωσα κανέναν.
Ο Κέιτερ εκδιδόταν σε γκέι κλαμπ στο κέντρο.
Ήταν το αγόρι σου;
Δεν είμαι ομοφυλόφιλος.
Ξέρεις πώς λέω τον κυνηγό παιδικών ταλέντων
που δεν κυκλοφορεί μουσική και είναι άφραγκος;
Βρομοπαιδόφιλο.
Ας πάμε πιο πίσω.
-Πού ήσουν στις 11 Μαΐου; -Δεν ξέρω.
Σκέψου.
Μάλλον ήμουν στο σπίτι.
-Ήταν κάποιος μαζί σου; -Όχι.
Άρα, στις 11 Μαΐου,
όταν στραγγάλιζαν τον Γουίλιαμ Μπάρετ, εσύ ήσουν μόνος στο σπίτι.
Στις 22 Απριλίου, ο Τζίμι Ρέι Πέιν βγήκε για να πουλήσει κέρματα.
Το πτώμα του βρέθηκε στο ποτάμι κοντά στο μέρος που σε βρήκαμε.
Πού ήσουν στις 22 Απριλίου;
Τετάρτη ήταν;
Μάλλον έξω.
Πού έξω;
Δούλευα, οδηγούσα.
-Ήσουν μαζί με κάποιον; -Δεν νομίζω.
Εντάξει, συνεχίζω.
Στις 30 Μαρτίου, εξαφανίστηκε ο Λάρι Ρότζερς.
Τον βρήκαν μια βδομάδα μετά, στραγγαλισμένο.
Στο πτώμα βρήκαμε ίνες χαλιού και τρίχες σκύλου.
Παίρνουμε δείγματα ινών από το σπίτι σου τώρα,
και τρίχες από τη Σίμπα.
Θες να μας πεις κάτι;
Πού ήσουν στις 30 Μαρτίου το απόγευμα;
Αν σε βοηθάει να θυμηθείς, έβρεχε.
Αν έβρεχε, μάλλον έβλεπα τηλεόραση
ή έριχνα πασιέντσα.
Μπορεί να το επιβεβαιώσει κανείς;
Να επιβεβαιώσει την πασιέντσα;
-Στις 20 Μαρτίου, ο Έντι Ντάνκαν... -Θα μου τους πεις όλους;
Μήπως θες να μας πεις κάτι άλλο;
Πιστεύετε ότι ο Γουέιν Γουίλιαμς σκότωσε τα παιδιά;
Αποδείξτε το,
αλλιώς θα γυρίσω σπίτι μου.
Τον κατηγορείτε για φόνο
και δεν μπορείτε να τον συνδέσετε ούτε με ένα θύμα, ζωντανό ή νεκρό.
Έχετε μόνο μια ίνα που ίσως ταιριάζει,
αλλά όλα τα δικαστήρια στην Τζόρτζια θα το θεωρήσουν έμμεση απόδειξη.
-Δεν αρκεί για σύλληψη. -Δεν είχε άλλοθι.
Ελέγξαμε και τις 28 ημερομηνίες και δεν είχε για καμία άλλοθι.
Ποιος θυμάται τι έκανε δύο εβδομάδες πριν; Πόσο μάλλον 14 μήνες πριν;
Με πιέζουν δικηγόροι από το Υπουργείο Δικαιοσύνης και ο Κυβερνήτης.
Τα αποτελέσματα του ανιχνευτή ψεύδους ήταν ασαφή όπως κι η ανάκριση.
Τρεις φορές ευθεία γραμμή. Υποδεικνύει εξαπάτηση.
Δεν αντέδρασε διαφορετικά σε τίποτα.
Μόνο οι κοινωνιοπαθείς το κάνουν αυτό.
Όσο για τις προσπάθειές μας σήμερα,
δεν είχαμε τις απαραίτητες πληροφορίες
για να απαγγείλουμε κατηγορίες ή να γίνει σύλληψη,
οπότε δεν θα αποκαλύψουμε το όνομα του ατόμου.
Ακόμα δεν έχουμε ύποπτο.
Όμως πάντα κάνουμε περισσότερα απ' όσα γνωρίζει το κοινό,
αλλά δεν μπορώ να μιλήσω για έρευνα που ίσως βρίσκεται σε εξέλιξη.
Κάνουμε τα πάντα για να δώσουμε τέλος σ' αυτήν την τραγωδία.
Γουέιν! Έλα. Πάμε.
Θα σας ενημερώσουμε για τυχόν εξελίξεις.
Σου έφερα την εφημερίδα.
Ευχαριστώ.
Δεν θα τη διαβάσεις;
Όχι!
-Έχουν το όνομα και τη διεύθυνσή του. -Διέρρευσε από κάποιον.
Αυτός είναι ο δράστης;
-Είναι; -Έτσι πιστεύουμε.
Γιατί δεν φαίνεται...
ικανός να κάνει κακό.
-Η εμφάνιση... -Λένε πως είναι έξυπνος,
ότι είχε ραδιοφωνικό σταθμό, επιχείρηση.
Ξέρω ότι μοιάζει απίθανο, αλλά ταιριάζει ακριβώς στο προφίλ.
Τι σημαίνει αυτό;
Σίγουρα πρόκειται για μαύρο άντρα μεταξύ 20 και 30 ετών,
που οδηγεί συγκεκριμένο αμάξι.
Αυτό μόνο;
Τέτοιο άτομο ψάχνει η αστυνομία εδώ για κάθε έγκλημα.
-Νέο μαύρο άντρα. -Δεν είναι τόσο απλό.
Ερευνήσατε τον άντρα που κάλεσε και είπε για το πτώμα;
Τα τηλεφωνήματα έγιναν από θλιβερά άτομα που...
Δεν ήταν μόνο ένα;
Τους ρωτήσατε;
Ασχοληθήκατε με τους άντρες που βγαίνουν κάθε μέρα
και ψάχνουν νεαρά αγόρια;
Άντρες που ίσως ήξεραν τα αγόρια; Ίσως μπήκαν στο αμάξι τους;
-Τάνια, αυτός εδώ... -"Ταιριάζει".
Αφού ταιριάζει, γιατί δεν τον συλλάβατε;
-Αυτό θα του καταστρέψει τη ζωή. -Υπάρχουν διαδικασίες.
Δεν λέω ότι αναμφίβολα έκανε και τους 29 φόνους,
-μα σίγουρα έκανε κάποιους. -Κι αν κάνεις λάθος;
-Δεν κάνω. -Επειδή είναι μαύρος;
-Επειδή οδηγεί συγκεκριμένο αμάξι; -Θα έρθεις μέσα;
Όχι, δεν θα έρθω.
Συγχαρητήρια, πράκτορα Φορντ.
Ψάχνατε μαύρο άντρα να ταιριάζει στο προφίλ σας,
και τον βρήκατε.
ΤΟ ΟΝΟΜΑ ΤΟΥ ΤΕΡΑΤΟΣ
Υπήρχαν παντού δημοσιογράφοι. Είχαν και το όνομα του υδραυλικού.
Μα δεν τον αποκάλεσαν "Το Τέρας της Ατλάντα". Διέρρευσε από κάποιον.
Για κάποιον λόγο.
Σίγουρα θα τον αγχώσει.
Σκατά!
ΕΙΔΗΣΕΙΣ, CHANNEL 5
-Πόσες φορές κρυφοκοίταξε; -Αρκετές.
Ελέγχει πόσοι ήρθαν.
Δεν θα τον βλέπουμε συχνά μέχρι να κοπάσει όλο αυτό.
Πήγε κάποιος στο Τμήμα σήμερα, ένας νεαρός.
Οι γραμμές πληροφοριών πήραν φωτιά. Ξαφνικά όλοι τον έχουν δει,
όλοι έχουν κάτι να πουν, για να πάρουν την αμοιβή.
Μ' αυτόν ίσως αξίζει να ασχοληθούμε.
Πάμε να του μιλήσουμε.
Καλημέρα.
Όλοι έτοιμοι;
Αντίγραφο του βιογραφικού μου.
Πάρτε όλοι από ένα.
Δεν θα δείξετε το πρόσωπό μου. Αν συμφωνείτε, περάστε.
Ο πολυπράγμων άνθρωπος ξέρει να προλαβαίνει τις εξελίξεις.
Σκότωσες τα παιδιά, Γουέιν;
Όχι, δεν τα σκότωσα.
Και γιατί είσαι ύποπτος;
Με σταμάτησε το FBI στη γέφυρα Τζάκσον Πάρκγουεϊ.
Ρώτησαν τι πέταξα στο ποτάμι. Είπα "Τίποτα".
Από τότε με παρακολουθούν.
Χωρίς λόγο;
Έχουν λόγο.
Θέλουν να φορτώσουν τους φόνους σε κάποιον,
και ξέρουν καλά ότι, αν συλλάβουν λευκό, η πόλη θα καεί.
Τι θέλετε, κε Γουίλιαμς;
Την ησυχία μου.
Και μια συγγνώμη από τους πράκτορες του FBI που με απειλούσαν χθες
και με κατηγορούσαν.
-Μάλλον για σένα λέει. -Ή για σένα.
-Γνωρίζατε κάποιο από τα θύματα; -Όχι.
Θα πείτε κάτι στις οικογένειες των θυμάτων;
Δουλεύω με παιδιά και ξέρω.
Κάποια από τα παιδιά πάνε σε μέρη που δεν πρέπει.
Δεν τα επιβλέπουν, τριγυρίζουν στους δρόμους.
Όταν συμβαίνει κάτι τέτοιο,
δεν σημαίνει πως κάποιος έχει δικαίωμα να σκοτώσει,
μα βρίσκεσαι εκτεθειμένος σε διάφορα.
Άσχημα πράγματα.
Το FBI σάς ζήτησε να κάνετε τεστ ανιχνευτή ψεύδους;
Ναι, και το έκανα οικειοθελώς. Το αποτέλεσμα ήταν ασαφές.
Γιατί ύποπτος για φόνο παίρνει το ρίσκο συνέντευξης Τύπου
χωρίς δικηγόρο και προετοιμασία;
Πιστεύει ότι δεν θα τον πιάσουν.
Ή είναι έξαλλος, επειδή τον κατηγορούν άδικα.
Είπαν ότι σκότωσα τον Κέιτερ.
Πάμε στον τύπο που είπες.
Αρνήθηκα, και με αποκάλεσαν ψεύτη.
Είπες ότι ξέρεις τον Γουίλιαμς;
Ναι. Παίζουμε μπάσκετ.
Κάποιες φορές γράφουμε μουσική.
Αν πω όσα ξέρω και τα χρησιμοποιήσετε, παίρνω την αμοιβή;
Ας τα πούμε λίγο και βλέπουμε αν θα πάρω τον δήμαρχο.
Εντάξει.
Οπότε, κε Μάρκους, τι μπορείτε να μας πείτε;
Βλέπετε, ο Γουέιν δεν είναι όπως φαίνεται.
-Είναι Δίδυμος. -Το ζώδιό του;
Ναι, σαν τα δίδυμα.
Μόνο που δεν ξέρεις ποιο θα σου τύχει.
-Και το ένα είναι χειρότερο από το άλλο; -Εννοείται.
Κάποιες φορές θυμώνει. Δεν του φαίνεται, αλλά συμβαίνει.
Γιατί θυμώνει;
Καιρό πριν, ήρθαν κάτι τύποι και ήθελαν χρήματα
για να βρουν τα χαμένα παιδιά.
-Θα έδινα κάτι... -Πολύ γενναιόδωρο.
μα ο Γουέιν είπε να μη σπαταλάω χρήματα.
Είπε ότι τα νεκρά παιδιά ήταν απλώς πόρνες
που ήταν στους δρόμους όλη νύχτα.
-Αποκάλεσε τα θύματα πόρνες; -Έκανε σαν να ήταν κάτι καλό.
Είπε ότι ήταν παρτάλια και μας έβγαζαν κακό όνομα.
-Ότι δουλεύουμε πολύ χωρίς αντίκρισμα. -Τι σημαίνει "παρτάλι";
Κάποιος εντελώς άχρηστος.
Πάρ' τους, πέτα τους, εξαφάνισέ τους.
Μπορεί να θεωρηθεί κίνητρο.
Θεωρούσε ότι εξαφάνιζε εγκληματίες.
Ή κάτι πιο προσωπικό.
Οι γονείς του Γουέιν τον έκαναν μεγάλοι, του έδωσαν όλα τα εφόδια.
Μελετάει στο σχολείο, είναι έξυπνος, έχει δικό του ραδιοφωνικό σταθμό.
Ο επόμενος Μπέρι Γκόρντι.
Ποιος;
-Άσ' το. -Όμως όλα πάνε στραβά.
Ο σταθμός κλείνει, παρατάει το πανεπιστήμιο.
Ο Γουέιν δεν αξιοποιεί τις δυνατότητές του.
Γιατί;
Πιστεύει ότι επειδή τον θεωρούν ένα ακόμη μαύρο παιδί.
Νιώθει παγιδευμένος. Σε ποιον ξεσπάει λοιπόν;
-Στα καημένα τα μαύρα παιδιά. -Προσπαθεί να ανακτήσει τον έλεγχο.
Όπως ο Μπέρκοβιτς, ο Κέμπερ,
που τους ταλάνιζε η ανεπάρκεια κι η αποτυχία.
Δεν ντρέπεται για τη σεξουαλικότητά του, μα επειδή δεν τα κατάφερε.
Γι' αυτό περιαυτολογεί. Γι' αυτό υπερβάλει.
Ίσως γι' αυτό σκοτώνει.
Θα το έκανε ένας ναρκισσιστής.
Μα ακόμα κι αν ο κος Ευυπόληπτος λέει την αλήθεια,
δεν υπάρχουν υλικές αποδείξεις.
Δεν είναι αποδείξεις, μα μια θεωρία.
Ξέρουμε ότι η ψυχολογία δεν είναι λόγος έκδοσης εντάλματος.
Πλέον, ακόμα και τον δρόμο να περάσει παράνομα,
θα το βγάλουν στις ειδήσεις.
Η πιθανότητα να αρπάξει θύμα είναι μηδενική.
Απογοητεύτηκες;
Πάω στο ξενοδοχείο. Θα πιω ένα ποτό, θα πάρω τη γυναίκα μου. Θα έρθεις;
-Ναι. Έρχομαι. -...με τέτοιον πρωτοφανή τρόπο;
Υπάρχουν κατευθυντήριες γραμμές που...
Βάλε το προηγούμενο.
Έπρεπε να εμπλακούμε.
Το FBI είναι στην Ατλάντα πολλούς μήνες.
Πώς έχει επηρεάσει την έρευνα η ομοσπονδιακή παρουσία;
Οι πράκτορές μας βοηθούν την ειδική ομάδα με μεμονωμένες υποθέσεις,
και κάναμε πρόοδο στις δικές μας έρευνες για πολλά εγκλήματα που συνδέονται.
Όσον αφορά τις συλλήψεις, καθ' όλη τη διάρκεια της έρευνας
δεν έχει γίνει καμία.
Και ο Τύπος επιμένει ότι δεν υπάρχουν ύποπτοι.
Μου λέτε συγκεκριμένα τι πρόοδος έχει γίνει;
-Πολύ σημαντική. -Τι κάνει;
Είμαι σίγουρος ότι θα γίνει σύλληψη.
-Μας βάζει διορία. -Υπάρχει ύποπτος;
Δεν θα μπω σε λεπτομέρειες ακόμα,
αλλά θα έχετε πληροφορίες σύντομα.
...ο 23χρονος Γουέιν Γουίλιαμς, κυνηγός ταλέντων και μάνατζερ μουσικών.
Ενώ οι Αρχές είπαν ότι δεν θα γίνει σύλληψη,
ο Γουίλιαμς είπε στους δημοσιογράφους...
Βγήκε έξω σήμερα;
Ο Γουέιν όχι.
Ο Χόμερ βγήκε και φωτογράφισε τους φωτογράφους.
Είδες τον Γουέμπστερ στο NewsHour;
Λες ο Σλέιτον να άλλαξε γνώμη;
Κάποιος καθιστά σαφές ότι αυτό θέλουν.
Νέα από το εργαστήριο;
Ο Πίτερσον σύνδεσε τις ίνες του χαλιού με 14 θύματα.
Τις τρίχες με πέντε.
Κρίμα που ο Εισαγγελέας δεν νοιάζεται για επιστημονικές αρλούμπες.
Είμαι εδώ όλη νύχτα. Θα αναλάβετε;
Εννοείται.
Όργανο!
Κάνε μου μια χάρη, αν βγει ο πατέρας, ειδοποίησε το Τμήμα.
-Έγινε. -Ευχαριστώ.
Το λατρεύει όλο αυτό.
Αστυνομία, Τύπος, ελικόπτερα, σαν να έχει προεδρική συνοδεία.
Και ξέρει ότι είναι χάσιμο χρόνου.
Οι ώρες που τον ακολουθούμε σε καταστήματα και μπαρ
δεν θα οδηγήσουν σε σύλληψη.
Ίσως πάει για φαγητό.
Ίσως φάμε πάλι κανένα απαίσιο σάντουιτς με ψάρι.
Μέιναρντ Τζάκσον!
Δήμαρχε!
Έλα να δεις το χάλι που προκάλεσες!
Περίεργος τρόπος να βρεις την ησυχία σου.
Ναι, είναι.
Δήμαρχε! Δίνεις αμοιβή,
αλλά δεν σε νοιάζει αν παγιδεύσεις έναν αθώο.
Έλα να δεις τι αντιμετωπίζω!
Πού πας δήμαρχε; Να πάρεις την αστυνομία;
Είναι ήδη εδώ!
Γιατί κρύβεσαι;
Βγες έξω και δες τι έχεις κάνει!
Τμήμα προς ΑΤ-64. Το δεύτερο πακέτο κινείται.
Κατευθύνεται δυτικά μ' ένα σεντάν Mercury.
Εδώ ΑΤ-64, έχω οπτική επαφή.
Με συγχωρείτε. Γεια.
-Συγγνώμη. -Γεια.
Ο άντρας που μόλις έφυγε. Τι ήθελε;
Ρωτούσε για ιδιωτική μεταφορά στη Νότια Αμερική.
Μήπως αγόρασε... εισιτήριο;
Όχι, αλλά είπε ότι μπορεί να έρθει ξανά.
Ευχαριστώ.
Κάποιοι Άγνωστοι έχουν αλαζονεία.
Γράφουν επιστολές, πάνε εκεί που συχνάζουν αστυνομικοί.
Όμως, αν κάποιος ήταν επίσημα ύποπτος, θα έπαιζε με την αστυνομία;
Ο τύπος δεν έχει ένστικτο αυτοσυντήρησης.
Είναι η ευκαιρία του να λάβει την προσοχή που νιώθει ότι αξίζει.
Με το που κοπάζει ο ντόρος, βρίσκει τρόπο να ασχολούνται πάλι.
Εδώ είστε.
Το έχασες.
-Τι έχασα; -Μάντεψε πού μας πήγε ο Κουίνσι Τζόουνς;
-Στο σπίτι του δήμαρχου. -Δεν το προσπέρασε.
Πάρκαρε απέξω μαζί με όλο το κονβόι. Επικεφαλής του τσίρκου των ΜΜΕ.
-Ήταν απίστευτο. -Απόλυτα λογικό.
-Αυτό είπα. -Είναι αντιπερισπασμός.
-Αντιπερισπασμός; -Για τι;
Μόλις ξεπάρκαρε, έφυγε κι ο Χόμερ. Τον ακολούθησα στο αεροδρόμιο.
Ρωτούσε εταιρία με ιδιωτικά αεροπλάνα για πτήσεις στη Νότια Αμερική.
Να πάρεις τον Σλέιτον.
Ίσως δεν βρούμε άλλες αποδείξεις,
αλλά ο βασικός μας ύποπτος θέλει να διαφύγει.
Δεν ήταν μόνο αλαζονεία.
Ήταν στρατηγική.
Αν δεν δεχτούν τη φυγή υπόπτου ως βάσιμη υποψία,
θα μείνουμε εδώ μέχρι να βρεθεί κι άλλο πτώμα.
Τι στον διάολο;
Ποιες είναι οι κατηγορίες;
Μου διέφυγε κάτι;
Από όλους διέφυγε.
Ο Εισαγγελέας έλεγε ότι τα στοιχεία ήταν ανεπαρκή. Επέμενε.
Μάλλον τον έπεισαν να αλλάξει γνώμη.
Πώς;
Μέλη του ΥΠΔΙΚ επισκέφτηκαν το Κυβερνητικό Μέγαρο χθες.
-Ο Εισαγγελέας ήταν επίτιμος καλεσμένος. -Όντως.
Οι ίνες από την έρευνα ταίριαζαν απόλυτα.
Τον έπεισαν από το ΥΠΔΙΚ ότι θα κερδίσει τη δίκη.
Ο Σλέιτον θα του προσάψει δύο φόνους, αρκεί να τον συλλάβουν οι δικοί του.
-Δεν μας νοιάζει ποιος θα το κάνει. -Ακριβώς.
-Ποιους φόνους; -Εκείνον στη γέφυρα. Τον Κάρτερ;
-Κέιτερ. -Και τον 27ο. Τον Πέιν νομίζω.
Δύο ενήλικες; Δεν θα τον κυνηγήσουν για τα παιδιά;
Μπορεί να του προσάψουν δύο, μπορεί και δέκα φόνους.
Για όσους θεωρούν ότι θα τον καταδικάσουν.
Το σημαντικό είναι να μην κυκλοφορεί ελεύθερος.
Σήμερα, ένας άντρας με το όνομα Γουέιν Μπέρτραμ Γουίλιαμς
συνελήφθη και κατηγορείται για τους φόνους του Ναθάνιελ Κέιτερ και του Τζίμι Πέιν.
Η σύλληψη αυτή ήταν αποτέλεσμα έρευνας, υπό την καθοδήγηση του FBI,
των τοπικών και πολιτειακών Αρχών.
Προσεύχομαι η πόλη μας, που πέρασε πάρα πολλά, να ησυχάσει,
και τα σημερινά γεγονότα να είναι η αρχή της επούλωσής μας.
Άφησα διάφορα στο γραφείο σου.
Έχω πολλά να μαζέψω.
Ευχαριστώ.
Θυμάσαι το παιδί στο εμπορικό,
που είπε για το σπίτι δίπλα στο στάδιο κομητείας Φούλτον;
Ναι.
Ένας νεοσύλλεκτος έλεγξε τρία χρόνια καταγγελιών για παιδοφιλία,
καταδίκες, προειδοποιητικά σημάδια.
Βρήκε αυτόν.
Είναι 63 ετών, μαύρος.
Λένε πως έδινε ναρκωτικά σε παιδιά κι ότι αυτά κοιμόντουσαν εκεί.
Κάτι βρομάει εδώ.
Δεν έχει σχέση με το σπίτι στη Λέικγουντ.
Με τον λευκό.
Ο νεοσύλλεκτος ήταν στην ομάδα που έφερε τις Πολαρόιντ από τη Λέικγουντ.
Ορκίζεται ότι υπήρχαν και φωτογραφίες μαύρων παιδιών.
Στο αρχείο καταγραφής λέει ότι ήταν μόνο λευκά αγόρια.
Επίσης, είπε ότι βρήκαν χιλιάδες φωτογραφίες.
Εδώ λέει ότι ήταν 300 με 400.
Είπε ότι η αστυνομία φύλαξε τις φωτογραφίες.
Όμως όταν ελέγξαμε, δεν υπήρχαν φωτογραφίες μαύρων παιδιών.
Ο νεοσύλλεκτος θα καταθέσει στον Εισαγγελέα;
Δεν θέλει να φανεί το όνομά του. Απλώς μας έδωσε την πληροφορία.
Δύο από τα θύματα είχαν πάει στο σπίτι στη Λέικγουντ.
Λένε, επίσης, ότι παιδιά πήγαιναν σ' ένα "σπίτι στο στάδιο".
Έχεις άτομα τώρα.
Ξεκίνα με αυτά τα δύο σπίτια, μιλήστε στους γείτονες,
πιέστε τους παραβάτες. Κάτι θα αποκαλυφθεί.
Κάντε το αθόρυβα, μόνοι σας.
Δουλεύουμε με την ειδική ομάδα μήνες.
Κάποιος στην αστυνομία θα ήξερε ότι έπρεπε εξαρχής να στραφούμε σε αυτά τα άτομα.
Μυρίζει ωραία.
Ήρθατε να σας συγχαρούμε;
Να σας αποχαιρετήσω.
Για την ώρα.
Να ξέρετε ότι θα γυρίσω.
Η έρευνα του FBI συνεχίζεται.
Ο γιος μου, ο Γιουσούφ, είναι νεκρός 20 μήνες, πράκτορα.
Ο Γιουσούφ μου χάθηκε για πάντα.
Κι εσείς μου λέτε ότι ευθύνεται ο Γουέιν Γουίλιαμς;
-Ναι. -Τότε, γιατί δεν τον συλλάβατε γι' αυτό;
Γιατί δεν κατηγορείται για τον φόνο των μωρών μας;
-Θα απαγγελθούν κι άλλες κατηγορίες. -Μήπως δεν είστε σίγουροι ότι το έκανε;
Κυρία Μπελ, δεν λέω ότι διέπραξε και τους 29 φόνους.
Αυτήν τη στιγμή, όμως, έχουμε αποδείξεις μόνο για δύο.
Είμαι σίγουρος ότι σε λίγο καιρό
θα μπορέσουμε να του προσάψουμε κι αρκετούς άλλους.
Ακόμη έχουμε πράκτορες που δουλεύουν σκληρά στην υπόθεση.
Τους έχετε τώρα.
Αύριο όμως;
Όταν όλοι αποφασίσουν ότι βρήκαν τον αποδιοπομπαίο τράγο, κι αυτό αρκεί;
Τι θα απογίνουμε εμείς;
Δεν θα φύγουμε.
Ο Γουίλιαμς θα περάσει τη ζωή του...
Όχι... για τον φόνο του Γιουσούφ.
Ούτε για του Τζέφρι.
Ούτε για του Έιντζελ και του Ερλ.
Ο Γουίλιαμς δεν σκότωσε το αγόρι μου. Είμαι σίγουρη.
Βρήκατε έναν τυχαίο μαύρο.
Ο Γουέιν θα μπορούσε να είναι το 30ό θύμα.
Σας διαβεβαιώ, δεν ισχύει αυτό.
Αφήστε τις διαβεβαιώσεις, πράκτορα Φορντ.
Αυτό λέγεται "γύρος του θριάμβου".
...οικογένειες που περίμεναν να δικαιωθούν.
Υποτίθεται ότι γίνεται στο τέλος του αγώνα.
Συγγνώμη που σας διέκοψα.
Καλή σας όρεξη, θα τα πούμε σύντομα.
Συγχαρητήρια.
Οι Beatles προσγειώθηκαν;
Εμείς είμαστε οι Beatles.
Καλύτερο από αυτά της Delta.
Ο Γουέμπστερ είναι ευχαριστημένος.
Αποδίδει την επιτυχία του FBI σ' εμάς.
Είναι ωραίο να σε αναγνωρίζουν.
Σας αξίζει.
Εξιχνιάσαμε τη μεγαλύτερη υπόθεση στη χώρα.
Η υπόθεση πλέον θεωρείται Χαμηλής Προτεραιότητας.
-Ο Διευθυντής δείχνει την ευγνωμοσύνη του. -Χαμηλής προτεραιότητας;
Θα αφήσουμε μερικούς πράκτορες για τη δίκη
και την καταχώρηση στοιχείων.
Και τα παιδιά;
Ο Εισαγγελέας αποφασίζει ποιους φόνους θα προσάψει στον Γουίλιαμς.
Το σημαντικό είναι ότι από εδώ και πέρα θα έχουμε προτεραιότητα.
Η Ατλάντα άλλαξε τα πάντα.
Κάναμε τη δουλειά μας.
Τα υπόλοιπα δεν περνάνε από το χέρι μας.
Κάνε τον γύρο του θριάμβου.
Ο πρόεδρος Ρίγκαν είπε στο Κογκρέσο ότι θα υποστηρίξει
τη δικομματική...
Ο Πρόεδρος είπε ότι το ξεκαθάρισμα... έχει καθυστερήσει υπερβολικά.
Και η έγκριση της τροποποίησης θα περιορίσει τις...
Θα διεξαχθεί ψηφοφορία για την τροποποίηση τις επόμενες εβδομάδες.
Σήμερα στην Ατλάντα, ο Επίτροπος Ασφάλειας και ο Εισαγγελέας
έδωσαν συνέντευξη Τύπου για τις εξελίξεις
στην υπόθεση των Εξαφανισμένων και Δολοφονημένων Παιδιών.
Σε όλες τις έρευνες, φτάνεις στο σημείο που έχεις κάνει τα πάντα.
Για την ώρα, αναστέλλονται οι 29 έρευνες,
αφού συνελήφθη ο βασικός ύποπτος.
Επίτροπε!
Ο Γουέιν Γουίλιαμς θα προσαχθεί για περισσότερους από δύο φόνους;
Όχι, προς το παρόν.
Λέτε στις οικογένειες των άλλων θυμάτων
ότι ο δολοφόνος των παιδιών τους ίσως είναι ελεύθερος;
Όχι, δεν λέω αυτό.
Λέω ότι τις υποθέσεις των παιδιών τους
θα τις αναλάβουν τα τοπικά αστυνομικά τμήματα.
Επίσης, θα πω ότι, αν και δεν έχουμε αποδείξεις για καταδίκη,
έχουμε αρκετές για να κλείσουμε την υπόθεση.
ΜΕΧΡΙ TO 2019 ΔΕΝ ΑΣΚΗΘΗΚΕ ΔΙΩΞΗ ΓΙΑ ΚΑΜΙΑ ΑΠΟ ΤΙΣ ΥΠΟΛΟΙΠΕΣ ΥΠΟΘΕΣΕΙΣ
ΤΖΑΝΚΣΙΟΝ ΣΙΤΙ, ΚΑΝΣΑΣ
ΝΑΝΣΙ ΦΟΞ ΒΡΕΘΗΚΕ ΝΕΚΡΗ ΣΤΙΣ 9 ΔΕΚΕΜΒΡΙΟΥ 1977
ΣΙΡΛΕΪ ΒΑΪΑΝ, ΜΗΤΕΡΑ ΔΟΛΟΦΟΝΗΘΗΚΕ ΣΤΙΣ 17 ΜΑΡΤΙΟΥ 1977
Υποτιτλισμός: Γιώργος Βουγιούκας